Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Ftit ilu sibt ktejjeb ċkejken , relikwa minn tfuliti , il- bużnannu tal- blogg preżenti . Kelli relazzjoni pjuttost inkonsistenti ma' dan il- ġurnal . U meta nqalleb f' dawk il- paġni ta' angst , tgergir ġenerali u filosofija eżistenzjali à deux balles tad- dilettanti , nistaqsi lili nnifsi : imma jien veru kont imdejjaq ? F' dawk is- snin meta l- weekend idejali kien jibda Tal- Qroqq fil- Film Club , b' xi film ta' Tarkovski jew xi Ken Loach , fejn iktar ma kien ikun bleak iktar kien jinżilli għasel . Meta Sartre , Bukowski , Camus u Kafka kienu jżommuli kumpanija fuq tal- linja jien u sejjer lura lejn id- dar . Meta l- griż kien kulur favorit u meta kont naħseb li jekk immiss il- qiegħ ħa nifhem kollox dwar il- ħajja . Illum xorta għadni nħobb 'l Tarkovski , Antonioni u Loach , forsi għal raġunijiet oħra . Ma nafx għala dak iż- żmien kont nassoċja d- dwejjaq mal- kreazzjoni artistika . Forsi kienet xi forma ta' ribelljoni kontra d- deżert kulturali Malti u kontra l- massa , u xtaqt inkun marġinali ( hekk u hekk għażla ma kellix ) . Imma veru kont imdejjaq ? Ikolli ngħid li dak iż- żmien tant kont nigglorifika d- dwejjaq u d- dekadenza li " xtaqt " inkun imdejjaq , imma ma stajtx . Għax l- ambjent borgiż li tlajt fih qatt ma ċaħħadni minn xejn . U ma kellix għalxiex inkun imdejjaq , apparti mill- frustrazzjonijiet li jista' jiltaqa' magħhom l- elit liberali / krepuskolari / normali / ġenerali li jgħix fiċ- Chernobyl kulturali Malti . Xi daqqiet naħseb li l- kult tad- dwejjaq u l- viżjoni romantika ta' l- artist huma idejat kattoliċi . Li fil- mentalita' tal- Punent it- tbatija hija neċessarja biex tilħaq kull għan . Ir- riżultat hu li mbagħad xi ħaġa ferrieħa u ħafifa ma taqax taħt il- kriterji ta' arti . Illum naf żgur , per eżempju , li huwa ħafna iktar diffiċli tikkreja xi ħaġa ferrieħa / uplifting , milli xi ħaġa tad- dwejjaq . B' dan il- ħsieb ħa nagħlaq dan l- ewwel staġun tal- bloggs . Għada filgħodu lura lejn Malta . 5 ġimgħat ta' eċċess . Ha nkun nghix il- Qawra , dak l- ispeċi ta' annex ikrah ta' Buġibba . U x' hemm agħar minn Buġibba jekk mhux subborg ta' Buġibba ? Problema hi li ma nafx jekk ħa jkollix internet fil- flat , u sinċerament li mmur nibbloggja mis- Suncrest jew xi Qawra Tourist Complex ma tantx tispirani . Nirringrazzja lil , , , , , , , , u li kuljum qrajt il- bloggs tagħhom , u oħrajn ovvjament . Daqxejn pubblicita' : Jekk ma jkollkomx x' tagħmlu kull nhar ta' Ħamis filgħaxija ( inkluż illejla , l- 14 ta' Awissu ) , aqbżu sal- Veċċja , San Pawl il- Baħar . Għaddu . Għaddu . Nixorbu tazza Rioja flimkien . Il- Veccja post sabiħ immens . L- 14 ta' Lulju naħseb ridt tgħid . naħseb hemm relazzjoni bejn " is- serjeta " u l- arti . kollox irid ikun serju - anke fis- sci - fi . . . kollox serju ser ikun fil- futur apparentement . Sandro , għalaqt is- staġun b' mod tajjeb . Niehu gost ngħidlek li dawk in- nies li ħa jimissjawk jistaw minflokk jiġu il- blogg ġdid tiegħi insprirat min tiegħek , li jinstab fuq tabarramodiehoriehor . blogspot . com Ghadni ma postajtx il- lewwel blog imma xaktarx nibda għada . Mhux ħa kun bil- Malti imma . F' għoxx il- Malti . Bir- respett kollu , dejjem . 16 ta' Lulju . Malta Jazz Festival 2005 . Meta titraxxendi kull definizzjoni ta' jazz , meta jidhirlek li quddiemek hemm xi ħaġa IKTAR milli mużiċisti tajbin ħafna , meta l- ġenerożita' u l- imħabba ta' dawn il- mużiċisti tmissek daqs il- mużika nnifisha , meta tifhem xi tfisser spiritwalita' fil- mużika wara snin ta' xettiċiżmu u biża mill- konnotazzjonijiet ' New Age ' ta' din il- kelma , meta tisma' l- isbaħ ħoss li qatt smajt fuq id- drums , meta jaqbiżlek id- dmugħ u tgħid lilek innifsek li wara dan il- kunċert hemm bżonn tevaluta l- leġittimita' tiegħek bħala mużiċist , meta tmur tara gig wara li tkun xrobt żewġt ifliexek chateau moussard u tkun pejjipt xi 54 zugrumbun .